cyanic-selkie/wikianc huggingface dataset:
เป๊ปซี่แมน (วิดีโอเกม)
การตอบรับ
นักเขียนจากนิตยสารแฟมิซือเรียกเกมว่า "ง่ายสุด ๆ" (super-simple) เทียบกับเกมเมโทรครอส และเปเปอร์บอย และมองว่าเป็นเกมแครชแบนดิคูตในแบบที่ถูกปรับให้ง่าย นักเขียนคนอื่น ๆ มีความคิดเห็นคล้าย ๆ กัน นักวิจารณ์จากไอจีเอ็นเปรียบเทียบเกมนี้กับเกมแครชแบนดิคูต บรรยายว่าการเล่นเกม "เรียบง่าย [และ] เน้นความจำ" และกล่าวว่าสิ่งที่ทำให้เกมเป็นที่จดจำคือ "เป็นสมมติฐานพิลึกอย่างสุดโต่ง" พวกเขายังรู้สึกว่าเกมไม่ได้แย่ และคุ้มราคา ซึ่งพวกเขามองว่าราคาถูก เจมส์ มิเอลก์ จากเว็บไซต์เกมสปอตเรียกเกมนี้ว่า "สิ่งบันเทิงใจเล็ก ๆ ที่ยอดเยี่ยม" (nifty little distraction) และกล่าวว่าวิธีการเล่นคล้าย ๆ กับ "พลวัตเกมโบราณของปีก่อน ๆ" (old-school gaming dynamics of yesteryear) เขาให้ความเห็นกับราคาที่ต่ำ แต่กล่าวว่ามันเป็นเกมที่หาจุดสนใจได้ยาก
ใน ค.ศ. 2011 อแอลลิสแตร์ พินซอฟ จากบล็อกดิสทรักทอยด์วิจารณ์เกม โดยมองว่าเป็นการผสมผสานระหว่างเกมเปเปอร์บอย และมัสเซิลมาร์ช ในเรื่องของความซับซ้อนและความเร็ว และเทียบกับการเล่นของเกมแครชแบนดิคูต เขาพบว่ามันเป็น "ภาพน่าตื่นเต้นบิดเบี้ยวมีสเน่ห์อย่างอัศจรรย์" ที่ลำบากหากจะไม่ชอบเกมนี้ เขากล่าวว่าเหตุผลหลักที่เล่นเกมนี้คือ "ความวิกลจริตอย่างที่สุด" (the sheer lunacy) โดยกล่าวว่าเกมถูกอเมริกา "ครอบงำ" และพรรณนาชาวอเมริกันว่า "คนบ้านนอกที่โสโครก" (unhygienic hillbillies) ในแบบที่ไม่ชัดเจนว่าเป็นการล้อเลียนตนเองหรือไม่ เขาสรุปว่าเกมเป็นเกมที่ตลก แต่ไม่ดีเยี่ยม และสิ่งที่น่าขันและรายละเอียดเล็ก ๆ จำนวนมากในเกมทำให้เกมดู "โง่เง่าอย่างมีเสน่ห์" (charmingly brain-dead) ใน ค.ศ. 2013 จัสติน อะมีร์คานี จากนิตยสารคอมเพล็กซ์รวมเกมนี้เข้ากับรายชื่อวิดีโอเกมที่ใช้ชื่อบริษัทที่ "ไม่ได้ห่วย" และกล่าวว่ากราฟิกของเกมไม่ดีนัก กลไกของเกมดูคล้ายกับเกมเทมเพิลรัน ซึ่งอะมีร์คานีมองว่าเป็นเกมบนไอโอเอสที่เขาชื่นชอบ เขาสรุปว่าเป๊ปซี่แมนไม่ใช่เกมที่แย่สำหรับคนที่มีการตอบสนองเร็ว ตราบใดที่พวกเขาทนสิ่งโฆษณาจำนวนมากในเกมได้ เขากล่าวอีกว่า เป๊ปซี่แมน เป็นแอดเวอร์เกมที่มี "อัตราตราสัญลักษณ์สินค้าต่อวินาที" สูงมาก
กองทัพอากาศลิเบียเสรี
กองทัพอากาศลิเบียเสรี (القوات الجوية الليبية الحرة‎‎) เป็นกองทัพอากาศของสภาถ่ายโอนอำนาจแห่งชาติ กลุ่มของบุคลากรทหารแปรพักตร์และอากาศยานที่ถูกยึดได้ซึ่งภักดีต่อกำลังต่อต้านกัดดาฟี ในสงครามกลางเมืองลิเบีย พ.ศ. 2554
ปฏิบัติการ
วันที่ 13 มีนาคม พ.ศ. 2554 อาลี อัตติยา นาวาอากาศเอกแห่งกองทัพอากาศลิเบียที่สนามบินทหารมาติกา ใกล้กับกรุงทริโปลี แปรพักตร์และเข้ากับการปฏิวัติ ซึ่งเป็นการอ้างถึงการมีบุคลากรกองทัพอากาศของกำลังต่อต้านกัดดาฟีเป็นครั้งแรก หลังจากนั้น เมื่อวันที่ 16 มีนาคม เครื่องบินขับไล่เจ็ตมิก-21 มากถึงสี่ลำลงจอดที่สนามบินเบงกาซีและเข้ากับฝ่ายกบฏ
กองทัพอากาศลิเบียปรากฏตัวเป็นครั้งแรกเมื่อวันที่ 15 มีนาคม โดยเปิดฉากโจมตีด้วยเครื่องบินมิก-23 และเฮลิคอปเตอร์ จมเรือรบฝ่ายนิยมกัดดาฟีลงได้สองลำนอกชายฝั่งตะวันออกใกล้กับแนวรบของยุทธการทางบกที่อัจดาบิยา ก่อนหน้านั้น อากาศยานเดียวกันยังทิ้งระเบิดรถถังฝ่ายรัฐบาลไม่ทราบจำนวนแน่นอนใกล้กับเบรกาและอัจดาบิยา
วันที่ 19 มีนาคม มิก-23ยูบี ถูกยิงตกระหว่างยุทธการเบงกาซีครั้งที่สอง รายงานสื่อในตอนแรกเป็นไปด้วยความสับสน กระทั่งโฆษกยืนยันว่าเครื่องบินลำดังกล่าวเป็นของฝ่ายกบฏ โฆษกฝ่ายนิยมกัดดาฟีว่า กบฏละเมิดเขตห้ามบินของสหประชาชาติ อย่างไรก็ตาม โฆษกฝ่ายกบฏอ้างว่าอากาศยานลำนั้นถูกยิงตกโดยกำลังนิยมกัดดาฟี ท้ายที่สุด บีบีซีนิวส์รายงานเมื่อวันที่ 20 มีนาคม ว่า อากาศยานกบฏดังกล่าวถูกยิงตกโดยฝ่ายเดียวกัน และนักบินเสียชีวิตเพราะดีดตัวออกจากเครื่องไม่ทัน
วันที่ 9 เมษายน เฮลิคอปเตอร์เอ็มไอ-25เดี่ยวของฝ่ายกบฏถูกพบว่าบินอยู่เหนืออัจดาบิยา อันเป็นการละเมิดเขตห้ามบินของสหประชาชาติ มีการอ้างว่าเครื่องบินดังกล่าวถูกยิงตกโดยฝ่ายรัฐบาล วันเดียวกัน เครื่องบินขับไล่มิก-23 ของฝ่ายกบฏถูกสกัดกั้นโดยอากาศยานนาโตและนำกลับสู่ฐาน
วันที่ 27 มิถุนายน พ.ศ. 2554 เครื่องบินมิก-21 สามลำของกองทัพอากาศลิเบียเสรี เป็นแบบสองที่นั่งหนึ่งลำ และที่นั่งเดี่ยวสองลำ ถูกถ่ายภาพได้เหนือสนามบินเบนินาในเบงกาซี ซึ่งอาจเป็นไปได้ว่าเป็นการฝึกซ้อมหรือภารกิจบินผ่าน แต่การบินดังกล่าวชัดเจนว่าละเมิดการบังคับใช้เขตห้ามบินของสหประชาชาติ เว้นเสียแต่ว่าได้รับความยินยอมก่อนหน้านั้นแล้ว
ในความขัดแย้งระยะต่อมา เมื่อสะเบียงถูกส่งลงไปยังพื้นที่ของลิเบียที่ถูกปิดล้อมโดยฝ่ายนิยมกัดดาฟี เครื่องบินเจ็ตขับไล่มิก 21 ภายใต้การควบคุมของฝ่าย ต่อต้านคุ้มครองเครื่องบินเสบียงจากการโจมตีของฝ่ายรัฐบาล โดยนาโตปรากฏว่าแสร้งทำเป็นไม่รู้ไม่เห็นการละเมิดเขตห้ามบินนี้
ชอว์บราเดอร์สสตูดิโอ
ชอว์บราเดอร์สสตูดิโอ (Shaw Brothers Studio (HK) ltd.) หรือ เซ่าซื่อซยงตี้ (邵氏兄弟) อดีตบริษัทผู้สร้างภาพยนตร์ที่ใหญ่ที่สุดของ ฮ่องกง
บริษัทชอว์บราเดอร์สก่อตั้งเมื่อวันที่ 27 ธันวาคม ค.ศ. 1958 โดยสองพี่น้องตระกูลชอว์หรือเซ่า (邵, Shào) คือ เซ่า เหรินเหมย์ และ เซ่า อี้ฟู ซึ่งก่อนหน้านั้นเหรินเมย์ได้ร่วมมือกับพี่น้องอีก 2 คนคือ เซ่า จุ้ยเวิง (邵醉翁) และ เซ่า ชุนเหริน (邵邨人) ตั้งบริษัทสร้างภาพยนตร์ชื่อ บริษัทภาพยนตร์เทียนอี (天一影片公司) ที่ เซี่ยงไฮ้ และบริษัทจัดจำหน่ายภาพยนตร์ที่ สิงคโปร์ เมื่อ ค.ศ. 1925 แต่ทั้งสองบริษัทได้ปิดตัวลงใน ค.ศ. 1937
ตั้งวง
ตั้งวง เป็นภาพยนตร์ไทย เขียนบทและกำกับโดยคงเดช จาตุรันต์รัศมี อำนวยการสร้างโดย ติ๊ก กัญญารัตน์ เป็นภาพยนตร์ที่สร้างจากเงินทุนสนับสนุนของสำนักงานศิลปวัฒนธรรมร่วมสมัย กระทรวงวัฒนธรรม มีเนื้อหาเกี่ยวกับวัฒนธรรมไทย โดยสอดแทรกเหตุการณ์ทางการเมืองไทยไว้เป็นฉากหลัง ในแง่มุมของบริบททางสังคม  ภาพยนตร์ได้รับการคัดเลือกให้เข้าประกวดในเทศกาลภาพยนตร์นานาชาติเบอร์ลิน สาย Generation และเทศกาลภาพยนตร์นานาชาติฮ่องกง
กวิตา เทวี (นักมวยปล้ำ)
กวิตา ทลาล เป็นนักมวยปล้ำอาชีพชาวอินเดียที่ได้เซ็นสัญญากับ WWE ภายใต้ชื่อ กวิตา เทวี (เทวนาครี: कविता देवी, Kavita Devi) เป็นนักมวยปล้ำอาชีพหญิงคนแรกของประเทศอินเดียที่ปล้ำให้กับ WWE เธอปล้ำในสมาคมอิสระภายใต้ชื่อ Kavita และ Hard KD เป็นที่สะดุดตากับสมาคม Continental Wrestling Entertainment เธอใส่ชุดซาลวาร์ซึ่งเป็นชุดพื้นเมืองของอินเดีย เพื่อแสดงให้เห็นว่าเสื้อผ้าที่สวมใส่ไม่อาจหยุดยั้งเธอจากการแข่งมวยปล้ำได้ และเป็นแรงบันดาลใจให้ผู้หญิงอินเดียคนอื่นๆ ที่สนใจในกีฬามวยปล้ำ
คู่มือท่องกาแลกซีฉบับนักโบก
คู่มือท่องกาแลกซีฉบับนักโบก (The Hitchhiker's Guide to the Galaxy) เป็นเรื่องชุดแนววิทยาศาสตร์-ตลก สร้างสรรค์โดยดักลาส อดัมส์ แรกเริ่มเป็นละครวิทยุออกอากาศทางสถานีวิทยุ BBC Radio 4 ใน ค.ศ. 1978 และต่อมาได้รับการดัดแปลงเผยแพร่ในรูปแบบสื่ออื่นๆ เมื่อเวลาผ่านไปก็ค่อยๆ กลายเป็นปรากฏการณ์มัลติมีเดียระดับนานาชาติในที่สุด สื่ออื่นๆ เหล่านี้ได้แก่ละครเวที หนังสือนิยาย "ไตรภาค" จำนวนห้าเล่ม ตั้งแต่ ค.ศ. 1979 - 1992 และนิยายเล่มที่หกเขียนโดยอีออยน์ โคลเฟอร์ ในปี ค.ศ. 2009, เป็นละครชุดทางโทรทัศน์ปี ค.ศ. 1981, เป็นเกมคอมพิวเตอร์ปี ค.ศ. 1984, เป็นหนังสือการ์ตูนชุดสามเล่มจบเล่าเรื่องจากนิยายสามเล่มแรก ตีพิมพ์โดยสำนักพิมพ์ DC comics ตั้งแต่ ค.ศ. 1993-1996 นอกจากนี้ยังมีชุดผ้าขนหนูสองชุดผลิตโดย Beer-Davies ซึ่งผู้ติดตามบางคนถือว่าเป็นของต้นฉบับ และอื่นๆ อีกมาก
"คู่มือฯ" ตามชื่อเรื่อง เป็นคู่มือท่องเที่ยวรูปแบบอิเล็กทรอนิกส์ รวบรวมข้อมูลของจักรวาล ชื่อว่า คู่มือท่องกาแลกซีฉบับนักโบก และมีบทบาทมากในเรื่อง
การเดินทางของกัลลิเวอร์
สวิฟต์เขียนนวนิยายเรื่องนี้โดยใช้นามปากกา เลอมูเอล กัลลิเวอร์ โดยเขียนในลักษณะบันทึกประจำวันของตัวผู้เขียนเอง
อัครเสนาบดี
อัครเสนาบดี (Chancellor) อาจหมายถึง
Kraussina
Kraussina เป็นสกุลของแบรคิโอพอดที่อยู่ในวงศ์ Kraussinidae.
สปีชีส์ของสกุลนี้พบในแอฟริกาตอนใต้และตะวันออก
สปีชีส์ในสกุล ได้แก่:
อินเดอะโคลเซ็ต
"อินเดอะโคลเซ็ต" (In the Closet) เป็นเพลงของนักร้องชาวอเมริกัน ไมเคิล แจ็กสัน เป็นซิงเกิลที่ 3 ในสตูดิโออัลบั้มที่ 8 Dangerous เขียนโดย ไมเคิล แจ็กสัน และเท็ดดี้ ไรลีย์ เพลงนี้กลายเป็นอัลบั้มที่ 2 ที่ติดอันดับ 1 ของซิงเกิลอาร์แอนด์บี และอันดับที่ 3 ท็อปเท็นซิงเกิลป็อปที่กำลังฮิตอันดับ 6 ของ Billboard Hot 100
ตัวเลขมายา
ตัวเลขมายา ในอารยธรรมมายาก่อนยุคการค้นพบของโคลัมบัส ใช้ระบบเลขฐานยี่สิบ ระบบเลขมายานี้ใช้สัญลักษณ์สามแบบ คือ ศูนย์ (สัญลักษณ์รูปร่างเปลือกหอย), หนึ่ง (จุด) และห้า (เส้นขีดยาว)
สำหรับตัวอย่าง ตัวเลข 19 จะเขียนจุดสี่จุดเป็นแนวนอนอยู่เหนือเส้นขีดยาวสามเส้นซ้อนทับกัน (รูปซ้าย เลข 19)
Lenticellaria
Lenticellaria เป็นสกุลของแบรคิโอพอดที่อยู่ในวงศ์ Kraussinidae.
สปีชีส์ของสกุลนี้พบในมาเลเซีย
สปีชีส์ในสกุล ได้แก่:
เจ้าหญิงไธราแห่งเดนมาร์ก (พ.ศ. 2396-2476)
เจ้าหญิงไธราแห่งเดนมาร์ก หรือ มกุฎราชกุมารีไธราแห่งฮันโนเฟอร์ (Her Royal Highness Princess Thyra of Denmark) ประสูติเมื่อวันที่ 29 กันยายน ค.ศ. 1853 เป็นพระราชธิดาใน พระเจ้าคริสเตียนที่ 9 แห่งเดนมาร์ก และ ลูอีเซอแห่งเฮ็สเซิน-คัสเซิล เป็นพระราชขนิษฐาใน สมเด็จพระเจ้าเฟรเดอริกที่ 8 แห่งเดนมาร์ก อเล็กซานดราแห่งเดนมาร์ก และ จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก) ส่งผลให้พระนางเป็นสมเด็จพระราชปิตุจฉา (อาหญิง) และ สมเด็จพระราชมาตุจฉา (น้าหญิง) ใน พระเจ้าคริสเตียนที่ 10 แห่งเดนมาร์ก สมเด็จพระราชาธิบดีโฮกุนที่ 7 แห่งนอร์เวย์ สมเด็จพระเจ้าจอร์จที่ 5 แห่งสหราชอาณาจักร และ จักรพรรดินิโคลัสที่ 2 แห่งรัสเซีย และเป็นพระอัยยิกา (ย่า) ของ สมเด็จพระราชินีฟรีแดรีกีแห่งกรีซ เป็นพระปัยยิกา (ยายทวด) ใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีโซเฟียแห่งสเปน พระนางทรงเข้าพระราชพิธีอภิเษกสมรสกับ เจ้าชายเออร์เนสต์ ออกัสตัส มกุฎราชกุมารแห่งฮันโนเฟอร์ ดยุกที่ 3 แห่งคัมบาร์ลันด์และเทวิอ็อตเดล เมื่อวันที่ 21 - 22 ธันวาคม ค.ศ. 1878 รับพระราชทานพระราชอิสริยยศ เจ้าหญิงมกุฎราชกุมารีแห่งฮันโนเฟอร์ ดัชเชสแห่งคัมบาร์ลันด์และเทวิอ็อตเดล พระวรชายา มีพระบุตรคือ
กีฬายูโดในโอลิมปิกฤดูร้อน 2012 – หญิง ไม่เกิน 78 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 78 กิโลกรัมหญิง
ประเทศที่เข้าร่วมการแข่งขัน
มีนักกีฬาเข้าร่วมแข่งขัน 19 คน จาก 19 ประเทศ
คะแล (รัฐกะเหรี่ยง)
คะแล (ခလယ်) เป็นหมู่บ้านแห่งหนึ่งในรัฐกะเหรี่ยง ประเทศพม่า
ฉัตรเพชร ศิษย์หมอเส็ง
ฉัตรเพชร ศิษย์หมอเส็ง มีชื่อจริงว่า บัวผัน คำรัญ เกิดเมื่อวันที่ 29 กันยายน 2533 ที่ จังหวัดร้อยเอ็ด
ประวัติ
ฉัตรเพชรชกมวยไทยมาก่อนใช้ชื่อว่า เขาทรายน้อย ก.กันต์แตน ขึ้นชกมากกว่าร้อยครั้งถือว่าชกมวยไทยมายังโชกโชน ขึ้นชกมวยสากลอาชีพครั้งแรกเมื่อ 9 สิงหาคม พ.ศ. 2554 แพ้คะแนน น้องแชมป์ อิมิเนนท์แอร์ จากนั้น เดินทางไปชกกับมวยสร้างของญี่ปุ่นอีก 2 ครั้ง ซึ่งครั้งหนึ่งเป็นการชกแพ้น็อค มัลคอร์ม ทูนาเกา อดีตแชมป์โลกรุ่นฟลายเวท WBC ชาวฟิลิปปินส์ด้วย หลังจากนั้น ฉัตรเพชรชกชนะโดยตลอด จนได้รับการสนับสนุนให้ชกเพื่อเข้าอันดับโลก จนกระทั่งวันที่ 4 เมษายน 2557 จึงมีโอกาสชิงแชมป์ PABA รุ่นซูเปอร์ฟลายเวท 115 ปอนด์ กับ ดิกกี้ แอมทีรัน นักชกชาวอินโดนีเซีย ผลปรากฏว่า ฉัตรเพชร ศิษย์หมอเส็ง เป็นฝ่ายชนะน็อคไปได้ในยกที่ 2 และป้องกันตำแหน่งไว้ได้ถึง 10 ครั้ง ก่อนที่ฉัตรเพชรจะประสบอุบัติเหตุจนต้องแขวนนวมไปอย่างน่าเสียดาย
อาซากุระ
อาซากุระ หรือ อาซาคุระ เป็นนามสกุลบุคคลญี่ปุ่น สามารถหมายถึง
สถานที่
บ้าหรือไง
Megerella
Megerella เป็นสกุลของแบรคิโอพอดที่อยู่ในวงศ์Kraussinidae มีเพียงสปีชีส์เดียวคือ Megerella hilleri.
รูปสิบเอ็ดเหลี่ยม
ในทางเรขาคณิต รูปสิบเอ็ดเหลี่ยม (hendecagon) คือ รูปหลายเหลี่ยมที่มี 11 ด้าน และมี 11 มุม'''
ในภาษาอังกฤษ คำว่า "hendecagon" มาจากคำศัพท์ภาษากรีก เฮนเดกา + โกนอน ήνδεχα, สิบ + γωνία, มุม) ส่วนคำว่า decagon นั้น (hendeca "ที่สิบเอ็ด" + gonon "มุม")
รูปสิบเอ็ดเหลี่ยมปกติ หรือ รูปสิบเอ็ดเหลี่ยมด้านเท่า นั้นมีมุมภายในมุมละ 147.273° ส่วนพื้นที่ของรูปสิบเอ็ดเหลี่ยมด้านเท่า มีความยาวด้าน a เท่ากับ
บูมเมอแรง เอเชียตะวันออกเฉียงใต้
บูมเมอแรง เอเชียตะวันออกเฉียงใต้ (Boomerang Southeast Asia) เป็นสถานีโทรทัศน์การ์ตูน มีรูปแบบมาจากบูมเมอแรง สหรัฐอเมริกา แพร่ภาพในประเทศไทย เวียดนาม ฮ่องกง อินโดนีเซีย มาเลเซีย สิงคโปร์ ฟิลิปินส์ ศรีลังกา และมัลดีฟส์ ภายใต้การบริหารของ ระบบแพร่สัญญาณเทอร์เนอร์ บริษัทในเครือของ ไทม์ วอร์เนอร์ ซึ่งมีสำนักงานศูนย์อยู่ที่ฮ่องกง เริ่มต้นออกอากาศเมื่อวันที่ 1 กันยายน 2548 - 30 พฤศจิกายน 2555 โดยมีช่อง ทูนามิเอเชีย มาแทนที่
ประวัติบูมเมอแรง เอเชียตะวันออกเฉียงใต้
บูมเมอแรง เอเชียตะวันออกเฉียงใต้ เป็นสถานีโทรทัศน์เครือข่ายของบูมเมอแรง มีต้นแบบมาจากบูมเมอแรง สหรัฐอเมริกา เป็นช่องการ์ตูนคลาสิกที่แยกออกมาจากช่อง การ์ตูนเน็ตเวิร์ค ออกอากาศในกลุ่มประเทศเขตเอเชีย โดยมีศูนย์กลางอยู่ที่ฮ่องกง และส่งสัญญาณผ่านดาวเทียม มายังประเทศต่างๆในภูมิภาค
ในอดีต ช่องการ์ตูนเน็ตเวิร์ก เคยฉายการ์ตูนคลาสิกในยุค 60 - 90 เหมือนที่ช่องบูมเมอแรงฉายในปัจจุบัน แต่ในปัจจุบัน การ์ตูนเน็ตเวิร์กได้นำการ์ตูนแอนิเมชั่นใหม่ ๆ เข้ามาฉาย จึงได้ตัดการ์ตูนคลาสิกเก่า ๆ ออก แต่การ์ตูนคลาสิกยังคงได้รับความนิยมจากผู้ชม จึงได้เพิ่มช่วง บูมเมอแรง เป็นช่วงพิเศษในช่องการ์ตูนเน็ตเวิร์ก ตั้งแต่ปี พ.ศ. 2535 - พ.ศ. 2542 ซึ่งฉายการ์ตูนคลาสิกเก่า ๆ แต่เนื่องจากการ์ตูนนั้นมีมากมายหลายเรื่อง ไทม์ วอร์เนอร์ จึงเปิดช่องบูมเมอแรงเมื่อวันที่ 1 เมษายน พ.ศ. 2543 โดยนำช่วงพิเศษบูมเมอแรงในการ์ตูนเน็ตเวิร์กออกมาทำเป็นสถานีโทรทัศน์ช่องการ์ตูนช่องใหม่อย่างเต็มรูปแบบ
ท่าอากาศยานนานาชาติโหน่ยบ่าย
ท่าอากาศยานนานาชาติโหน่ยบ่าย (IATA: HAN, ICAO: VVNB) (Sân bay Quốc tế Nội Bài) เป็นท่าอากาศยานที่ใหญ่ที่สุดในเวียดนามตอนเหนือ ให้บริการสำหรับบริเวณเมืองหลวงฮานอย ตั้งอยู่ห่างจากใจกลางเมือง 45 กิโลเมตร การเดินทางจากเมืองโดยรถแท็กซี่ใช้เวลา 30-45 นาที
สภาพทั่วไป
ท่าอากาศยานแห่งนี้มีขนาดเล็กกว่าเมื่อเปรียบเทียบกับท่าอากาศยานนานาชาติอีก 2 แห่งในเวียดนาม แต่ก็ใหม่กว่าและทันสมัยมากกว่า มีทางวิ่งของเครื่องบิน 1 เส้น ระยะทาง 3,800 เมตร และมีอีกเส้นหนึ่งกำลังอยู่ระหว่างการก่อสร้าง (ข้อมูลใน พ.ศ. 2545) ทางการเวียดนามทำพิธีเริ่มต้นก่อสร้างอาคารผู้โดยสารขนาด 4 ชั้น ที่สนามบินโนยบ่าย วานนี้ (4 ธ.ค.) ด้วยเงินทุนช่วยเหลือจากญี่ปุ่นมากกว่า 75,000 ล้านเยน (961 ล้านดอลลาร์) “อาคารเทอร์มินัล 2 คาดว่า จะก่อสร้างเสร็จสมบูรณ์ในปลายปี 2557 ออกแบบให้สามารถรองรับผู้โดยสารได้ 10 ล้านคนต่อปี” แถลงของรัฐบาลระบุ หนังสือพิมพ์เวียดนามนิวส์ภาคภาษาอังกฤษ รายงานว่า ในปี 2553 ที่ผ่านมา อาคารผู้โดยสารที่มีอยู่เดิมรองรับผู้โดยสารถึง 9.5 ล้านคน เกินกว่าความจุของอาคารที่ 6 ล้านคน
ข่าวสารจากท่าอากาศยาน
ในปี พ.ศ. 2549 ท่าอากาศยานแห่งนี้มีผู้โดยสารมาใช้บริการเป็นจำนวนราว 3.5 ล้านคน และรองรับเที่ยวบินทั้งไปและกลับเป็นจำนวน 1 ใน 3 จากเที่ยวบินทั้งหมดในท่าอากาศยานนานาชาติทั้ง 3 แห่งในเวียดนาม
กีฬายูโดในโอลิมปิกฤดูร้อน 2012 – หญิง 78 กิโลกรัม ขึ้นไป
กีฬายูโดในโอลิมปิกฤดูร้อน 2012 ประเภทรุ่น 78 กิโลกรัมหญิง ขึ้นไป
ประเทศที่เข้าร่วมการแข่งขัน
มีนักกีฬาเข้าร่วมแข่งขัน 19 คน จาก 19 ประเทศ
พระปศุปติ
ศัพทมูล
ปศุปติ แปลว่า “จ้าวแห่งสัตว์” ดั้งเดิมแล้วเป็นชื่อรองของพระรุทรในยุคพระเวท and now is an epithet of Shiva.
ตำนานพุทธเจดีย์สยาม
ตำนานพุทธเจดีย์สยาม เป็นพระะนิพนธ์ของสมเด็จฯ กรมพระยาดำรงราชานุภาพ เพื่อพิมพ์แจกในงานพระราชทานเพลิงศพ เจ้าจอมมารดาชุ่ม ในรัชกาลที่ 4 เมื่อ พ.ศ. 2469 ต่อมาในการพิมพ์ครั้งที่ 2 ได้ทรงเปลื่อนชื่อจาก ตำนานพุทธเจดีย์สยาม เป็นตำนานพระพุทธเจดีย์ และในฉบับพิมพ์ครั้งที่ 3 หม่อมเจ้าสุภัทรดิศ ดิศกุล ได้ทำเชิงอรรถเพิ่มเติมเพื่อพิมพ์ในงานพระราชทานเพลิงศพสมเด็จพระสังฆราชเจ้า กรมหลวงวชิรญาณวงศ์
"ตำนานพระพุทธเจดีย์" เป็นพระนิพนธ์ที่ทรงคุณค่าแก่การอ่าน แม้จะมีพระนิพนธ์ไว้ตั้งแต่ พ.ศ. 2469 แต่เป็นขุมคลังความรู้เรื่องเจดีย์สถานอันเกี่ยวข้องกับพระพุทธศาสนา เมื่อแรกมีขึ้นในโลก และเมื่อแรกมีขึ้นในสยามประเทศ
แม่น้ำโอกาวางโก
แม่น้ำโอกาวางโก (Okavango River) เป็นแม่น้ำทางตะวันตกเฉียงใต้ของทวีปแอฟริกา เป็นระบบแม่น้ำที่ยาวเป็นอันดับ 4 ของทวีปแอฟริกาใต้ มีความยาว 1,600 กม. ต้นน้ำเกิดทางตอนกลางของประเทศแองโกลา ไหลไปทางใต้ เป็นเส้นเขตแดนระหว่างประเทศแองโกลากับประเทศนามิเบีย และไหลผ่านประเทศบอตสวานา แม่น่้ำนีี้จะไหลไปดินดอนสามเหลี่ยมปากแม่น้ำโอคาวังโก และ ลำน้ำบางส่วนพอผ่านดินดอนสามเหลี่ยมนี้ไปจะไหลลง ทะเลสาบงามิ (Lake Ngami)
ฑิชาญา บุญเลิศ
ฑิชาญา บุญเลิศ เป็นนักกีฬาวอลเลย์บอลหญิงทีมชาติไทย ฉายา เซตเตอร์สายบล็อก ทำหน้าที่ในตำแหน่งตัวเซต ปัจจุบันเล่นให้กับทรีบรอดแบนด์ นครนนท์ ปัจจุบันถือว่าเป็นตัวเซตที่มีส่วนสูงที่สุดในทีมชาติไทย
Megerlia
Megerlia เป็นสกุลของแบรคิโอพอดที่อยู่ในวงศ์ Kraussinidae.
สปีชีส์ของสกุลนี้พบในยุโรปและแอฟริกา
สปีชีส์ในสกุล ได้แก่:
เลอิจิ มัตซึโมโตะ
เลอิจิ มัตสึโมโตะ (松本零士) เป็นนามแฝง ชื่อจริงคือ อากิระ มัตสึโมโตะ เกิดวันที่ 25 มกราคม พ.ศ. 2481 มีผลงานที่เคยโด่งดังมาแล้วในอดีต เช่น สตาร์ เบลเซอส์ (เรือรบอวกาศยามาโตะ) กัปตันฮาร์ล็อก ควีนเอมเมอรัลดัส รถด่วนอวกาศ 999 การ์ตูนชุดนักบินขับไล่ เซ็กซารอยด์ ควีนมิลเล็นเนีย ฯลฯ เขาเสียชีวิตด้วยอาการหัวใจล้มเหลวเฉียบพลัน (acute heart failure) ที่โรงพยาบาลในโตเกียว เมื่อวันที่ 13 กุมภาพันธ์ พ.ศ. 2566 รวมอายุ 85 ปี (ประกาศอย่างเป็นทางการวันที่ 20 กุมภาพันธ์ พ.ศ. 2566)
ซาโตชิ โอโนะ
ซาโตชิ โอโนะ (เกิด 26 พฤศจิกายน ค.ศ. 1980) เป็นหนึ่งในศิลปินนักร้องแห่งวงอาราชิและยังเป็นหัวหน้าวงอาราชิอีกด้วย
จังหวัดดอร์ดอญ
ดอร์ดอญ (Dordogne, ; Dordonha, ) เป็นจังหวัดในแคว้นนูแวลากีแตนในประเทศฝรั่งเศส ชื่อจังหวัดดอร์ดอญตั้งตามชื่อแม่น้ำดอร์ดอญ ตัวจังหวัดตั้งอยู่ทางตะวันตกเฉียงใต้ระหว่างหุบเขาลัวร์กับเทือกเขาพิรินี โดยมีเปรีเกอเป็นเมืองหลัก ในเดือนมกราคม ค.ศ. 2019 จังหวัดนี้มีประชากร 413,223 คน
ดอร์ดอญเป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศสอาณาบริเวณตรงกับอดีตอาณาจักรเคานต์แห่งเปรีกอร์ (Périgord)
ประวัติศาสตร์ติมอร์-เลสเต
ดินแดนติมอร์ตะวันออกเป็นอาณานิคมของประเทศโปรตุเกสตั้งแต่ปี พ.ศ. 2063 (ค.ศ. 1520) ภายหลังโปรตุเกสถอนตัวออกไปเมื่อปี พ.ศ. 2518 โดยมิได้จัดการปกครองให้แก่ติมอร์แต่อย่างใด เป็นเหตุให้ประเทศอินโดนีเซียได้ส่งทหารเข้ายึดครองติมอร์โดยผนวกเข้าเป็นจังหวัดที่ 27 ของประเทศอินโดนีเซีย ซึ่งต่อมาได้ถูกคัดค้านจากประชาชนชาวติมอร์เป็นเหตุให้เกิดความรุนแรงขึ้น โดยเฉพาะอย่างยิ่งตั้งแต่การชุมนุมทางศาสนาในพิธีมิสซาที่โบสถ์โมทาเอล (Motael) เมื่อวันที่ 12 พฤษภาคม ค.ศ. 1991 ริมทะเลกรุงดิลี โดยผู้ชุมนุมได้เดินขบวนไปยังสุสานซานตาครูซจำนวนผู้ร่วมชุมนุมจึงมีมากขึ้น และการชุมนุมก็เปลี่ยนเป็นการเรียกร้องเอกราช โดยมีนายชานานา กุฌเมา เป็นผู้นำที่มีบทบาทอย่างมากต่อการเรียกร้องเอกราชจากอินโดนีเซีย
อย่างไรก็ดีเมื่อรัฐบาลอินโดนีเซียยินยอมให้ชาวติมอร์ตะวันออกลงประชามติเพื่อแยกตัวเป็นเอกราชจากอินโดนีเซีย ในวันที่ 30 สิงหาคม พ.ศ. 2542 ประชาชนชาวติมอร์ตะวันออกกว่าร้อยละ 80 ออกเสียงสนับสนุนการแยกตัวเป็นเอกราช จึงก่อให้เกิดเหตุการณ์รุนแรงในติมอร์ตะวันออกโดยกลุ่มกองกำลังมิลิเทีย (militia) ที่นิยมอินโดนีเซีย สหประชาชาติจึงได้ตัดสินใจจัดตั้งกองกำลังนานาชาติ (International Force in East Timor – INTERFET) เมื่อ 15 กันยายน 2542 เพื่อส่งเข้าไปรักษาสันติภาพในติมอร์ตะวันออก ก่อนที่จะประกาศเอกราชในวันที่ 20 พฤษภาคม พ.ศ. 2545 ในขณะนี้ สหประชาชาติดำเนินการสนับสนุนติมอร์ตะวันออกภายใต้ United Nations Mission of Support in East Timor (UNMISET) ตั้งแต่ 20 พฤษภาคม พ.ศ. 2545
ปูซานไอพาร์ก
ปูซานไอพาร์ก (부산 아이파크) เป็นสโมสรฟุตบอลในประเทศเกาหลีใต้ ตั้งอยู่ที่ปูซาน ประเทศเกาหลีใต้ ปัจจุบันลงเล่นในเคลีก 1 สนามเหย้าคือสนามกีฬาปูซานกูท็อก โดยเป็น 1 ใน 5 สโมสรแรกเริ่มในโคเรียนซูเปอร์ลีก และลงแข่งขันในลีกสูงสุดตั้งแต่ ค.ศ. 1983-2015 ก่อนที่จะตกชั้นสู่ลีกรอง สโมสรมักถูกเรียกเล่น ๆ ว่า แทอู ซึ่งเป็นชื่อบริษัทเจ้าของสโมสร
ปฏิบัติการเฮอร์คิวลีส
ปฏิบัติการเฮอร์คิวลีส(Unternehmen Herkules; Operazione C3) เป็นรหัสนามของเยอรมันที่ถูกตั้งให้กับแผนการบุกครองมอลตาซึ่งได้ถูกยกเลิกไปในช่วงสงครามโลกครั้งที่สอง ผ่านการลงจอดพื้นดินทั้งทางอากาศและทางเรือ อิตาลีและเยอรมันได้คาดหวังที่จะจำกัดมอลตาที่เป็นฐานทัพอากาศและฐานทัพเรือของบริติซและรักษาความปลอดภัยให้กับการขนส่งเสบียงอย่างต่อเนื่องข้ามผ่านทะเลเมดิเตอร์เรเนียนไปยังกองทัพฝ่ายอักษะในลิเบียและอียิปต์
มีการเตรียมความพร้อมเป็นการครั้งใหญ่เพื่อทำการบุกครองแต่ฝ่ายอักษะได้รับชัยชนะในยุทธการที่กาซาลา(26 พฤษภาคม ถึง 21 มิถุนายน ค.ศ. 1942) การยึกครองทูบลัก เมื่อวันที่ 21 มิถุนายน และปฏิบัติการไอดา ทำการไล่ติดตามบริติซในขณะที่พวกเขาได้ล่าถอยกลับไปยังอียิปต์ ทำให้แผนการดังกล่าวได้ถูกเลื่อนออกไปและถูกยกเลิกในเดือนพฤศจิกายน ค.ศ. 1942
หนังสือพิมพ์
หนังสือพิมพ์ คือสิ่งพิมพ์ที่เสนอข่าว การเคลื่อนไหวใหม่ๆ ทั้งภายในและภายนอกประเทศ มีกำหนดการออกที่แน่นอนตายตัว โดยส่วนใหญ่จะออกเป็นรายวัน นอกจากนี้แล้วยังมีหนังสือพิมพ์รายสามวัน รายสัปดาห์ รายปักษ์ และรายเดือน หนังสือพิมพ์มักจะพิมพ์ลงในกระดาษสำหรับพิมพ์หนังสือพิมพ์โดยเฉพาะ ซึ่งมีราคาถูก
เนื้อหาหลักของหนังสือพิมพ์คือข่าวสารบ้านเมืองและเหตุการณ์ปัจจุบันในด้านต่างๆ อาทิ ข่าวการเมือง ข่าวอาชญากรรม ข่าวเศรษฐกิจ ข่าวกีฬา และข่าวบันเทิง มีการใช้รูปภาพประกอบเนื้อหา ทำให้เนื้อหาชัดเจนมากขึ้น นอกจากนี้แล้วอาจมีส่วนต่างๆ เพิ่มเติมเป็นพิเศษ เช่น พยากรณ์อากาศ
ประวัติ
จากแผ่นประกาศข่าว วิวัฒนาการเป็นจดหมายข่าว และหนังสือข่าว รายงานข่าวสารทางการค้า การเมือง แล้วพัฒนาเป็นหนังสือพิมพ์ซึ่งเกิดขึ้นหลังจาก พ.ศ. 1997 ที่ โจฮัน กูเต็นเบิร์ก ชาวเยอรมัน ประดิษฐ์เครื่องพิมพ์และตัวพิมพ์ขึ้น และวิลเลียมส์ แซกส์ตัน นำเครื่องพิมพ์ไปใช้ในประเทศอังกฤษ
การพัฒนาแท่นพิมพ์ดีขึ้นเป็นลำดับ ที่สุดหนังสือพิมพ์ฉบับแรกก็เกิดขึ้น คือ Avisa Relation Order Zeitung พิมพ์ขึ้นในประเทศเยอรมนีเมื่อ พ.ศ. 2152 แต่ไม่ใช่หนังสือพิมพ์รายวัน กระทั่ง พ.ศ. 2165 อังกฤษรวบรวมข่าวรายวันมาพิมพ์ออกจำหน่ายเป็นรายสัปดาห์ ในชื่อ A Weekly News London ถือเป็นหนังสือพิมพ์ฉบับแรกของโลก โดยเสนอข่าวที่เกิดขึ้นในภูมิภาคยุโรป เป็นของใหม่ที่ได้รับความสนใจมากพอควร แต่ออกเป็นรายสัปดาห์ ต่อมา ได้มีผู้ริเริ่มออกหนังสือพิมพ์เป็นรายวันคนแรกของโลกคือ เอ็ดวาร์ด มอลเลต หนังสือชื่อ The Daily Courant ฉบับแรกออกเมื่อวันที่ 11 มีนาคม พ.ศ. 2245 เปิดโลกใหม่ด้วยการเสนอบทความ บทวิจารณ์สังคม คอลัมนิสต์ชื่อดังคือ ดาเนียล เดอโฟ
บทวิจารณ์เขาโจมตีรัฐบาลและวิธีการปฏิบัติศาสนกิจของคริสต์ ถูกใจประชาชน แต่เป็นที่ขัดใจของกษัตริย์และพระสันตะปาปา เขาถูกจับตัวคุมขัง แต่มีเพื่อนดีจัดหาอุปกรณ์เครื่องเขียนให้ เดอโฟจึงคิดออกหนังสือพิมพ์ วิธีการคือเขาเป็นผู้เขียนข่าวหรือบทความจากข้อเท็จจริงที่เพื่อนส่งมาให้จากภายนอก เสร็จแล้วส่งออกไปพิมพ์ นั่นเป็นจุดกำเนิดของหลักการ "เขียนข่าวใหม่" หรือเรียบเรียงข่าว หรือ Rewriting
ส่วนในสหรัฐอเมริกาหนังสือพิมพ์รายวันฉบับแรก ออกที่ในรัฐเพนซิลเวเนีย เมื่อ พ.ศ. 2326 มีชื่อว่า เพนซิลเวเนียอีฟนิงโพสต์แอนด์เดลีแอดเวอร์ไทเซอร์ (Pennsylvania Evening post and Daily Advertiser)
หนังสือพิมพ์ในประเทศไทย
วิวัฒนาการของหนังสือพิมพ์ในประเทศไทย เริ่มตั้งแต่สมัยรัชกาลที่ 3 โดยมีกลุ่มมิชชันนารีชาวอเมริกัน เป็นเจ้าของ และบรรณาธิการ ซึ่งหมอบรัดเลย์ได้ออก หนังสือพิมพ์ข่าวรายปักษ์ฉบับแรกในประเทศไทย ชื่อ หนังสือจดหมายเหตุ (บางกอกรีคอเดอ - The Bangkok Recorder) พิมพ์ด้วยภาษาไทย และภาษาอังกฤษ แต่มีอายุได้ไม่ถึง 2 ปี ก็ต้องปิดกิจการลง
หลังจากนั้น ก็มีหนังสือพิมพ์ออกมาอีกหลายฉบับ ทั้งรายสัปดาห์ รายปักษ์ และรายปี อาทิ บางกอกคาเลนดาร์ ต่อมาพัฒนาเป็นหนังสือพิมพ์รายวัน เช่น บางกอก เดลี่ แอดเวอไทเซอ (Bangkok Daily Advertiser) และ สยาม เดลี่ แอดเวอไทเซอ (Siam Daily Advertiser)
ต่อมา สมัยรัชกาลที่ 4 ทรงเป็นผู้จัดทำ หนังสือพิมพ์รายวันภาษาไทย ชื่อ ราชกิจจานุเบกษา เพื่อชี้แจงข่าวคลาดเคลื่อน ที่ตีพิมพ์ในหนังสือพิมพ์ของหมอบรัดเลย์ และเพื่อแจ้งข่าวการบริหารพระราชภารกิจทางการเมือง
ในสมัยรัชกาลที่ 5 เริ่มมีหนังสือพิมพ์ภาษาไทยฉบับแรก ที่เผยแพร่สู่ประชาชน ชื่อ ดรุโณวาท และมีหนังสือพิมพ์ที่ยอดจำหน่ายสูงมาก จนกระทั่งต้องมีระบบจัดส่งหนังสือ ซึ่งกลายเป็นจุดเริ่มต้นของกิจการไปรษณีย์ไทย คือ ข่าวราชการ (Court - ค็อต) ในยุคนี้ วงการหนังสือพิมพ์ตื่นตัวมาก โดยมีการออกหนังสือพิมพ์ถึง 59 ฉบับ
สมัยรัชกาลที่ 6 กิจการหนังสือพิมพ์ก้าวหน้ามาก หนังสือพิมพ์สามารถวิพากษ์วิจารณ์รัฐบาลและเสนอแนะความคิดเห็นได้อย่างเสรีในเรื่องการบริหารประเทศด้านต่าง ๆ มีทั้งหนังสือพิมพ์ภาษาไทยเช่น จีนโนสยามวารศัพท์ กรุงเทพเดลิเมล์ หนังสือพิมพ์ไทย ฯลฯ หรือหนังสือพิมพ์ภาษาอังกฤษเช่น The Bangkok Times ต่อเนื่องมาถึงรัชกาลที่ 7 มีหนังสือพิมพ์ 55 ฉบับ โดยฉบับที่มีชื่อเสียง และน่าเชื่อถือที่สุดคือ ประชาชาติรายวัน ซึ่งมีอิทธิพลต่อผู้อ่านอย่างสูง โดยเฉพาะปัญญาชน ที่ตื่นตัวทางการเมือง เศรษฐกิจ และสังคม
สมัยรัชกาลที่ 8 ต่อเนื่องถึงรัชกาลที่ 9 หนังสือพิมพ์เริ่มถูกควบคุมโดยรัฐบาล และเมื่อปี พ.ศ. 2501 เกิดรัฐประหาร นำโดย จอมพลสฤษดิ์ ธนะรัชต์ หนังสือพิมพ์ตกไปอยู่ภายใต้การควบคุมของประกาศคณะปฏิวัติ ในยุคนี้มีหนังสือพิมพ์ 33 ฉบับ เช่น เกียรติศักดิ์ (2495-2513), เดลินิวส์ (2507-ปัจจุบัน),เดลิเมล์ (2493-2501), ไทยรัฐ (2492-ปัจจุบัน), เสียงอ่างทอง (2500-2507), ไทยเดลี่ (2512-), แนวหน้า (2495-ปัจจุบัน), ประชาธิปไตย (2502-2519), พิมพ์ไทย (2489-2561), สยามนิกร (2481-2512), สารเสรี (2497-2508), สยามรัฐ (2493-ปัจจุบัน), อาณาจักรไทย (2501-2504), ผู้จัดการรายวัน 360 องศา (2551-ปัจจุบัน), ผู้จัดการรายวัน (2533-2551), มติชน (2521-ปัจจุบัน), คมชัดลึก (2544-2563) เป็นต้น
Aspidioides
Aspidioides เป็นสกุลของมวนที่อยู่ในวงศ์ Diaspididae มีเพียงสปีชีส์เดียวคือ Aspidioides corokiae
GE
GE หรือ Ge เป็นอักษรย่อภาษาอังกฤษสามารถหมายถึง:
วัดชิโนรสารามวรวิหาร
ประวัติ
ผู้สร้างวัดคือ สมเด็จพระมหาสมณเจ้า กรมพระปรมานุชิตชิโนรส ขณะดำรงพระอิสริยยศเป็นกรมหมื่นนุชิตชิโนรส สร้างเมื่อ พ.ศ. 2379 ด้วยพระประสงค์จะใช้เป็นสถานที่ปฏิบัติธรรม เจริญวิปัสสนากรรมฐาน สำราญพระอิริยาบถในบางโอกาส โดยได้สร้างพระอุโบสถ พระวิหาร 4 ทิศ พระเจดีย์ยอดปรางค์ พระเจดีย์ใหญ่ ชาวบ้านเรียกวัดว่า วัดใหม่วาสุกรี ตามพระนามเดิม พระองค์เจ้าวาสุกรี
ต่อมาท่านได้น้อมถวายวัดเป็นพระอารามหลวงในสมัยรัชกาลที่ 4 แต่วัดยังสร้างไม่เสร็จก็ทรงสิ้นพระชนม์เสียก่อน ในสมัยรัชกาลที่ 4 ทรงโปรดเกล้าฯ ให้ช่างปั้นและเขียนรูปนาคไว้ทั่วไปเพื่อเป็นเครื่องหมายแห่งพระนามเดิม และให้ปั้นรูปพระมหามงกุฎ ลงรักปิดทองไว้เหนือเรือนแก้วหลังพระประธานในพระอุโบสถ
อาคารเสนาสนะและปูชนียวัตถุ
พระอุโบสถมีศิลปะผสมแบบสมัยรัชกาลที่ 3 กว้าง 13.60 เมตร ยาว 26.30 เมตร เป็นลักษณะทรงไทย หลังคาลด 2 ชั้น หน้าบันประดับปูนปั้นเป็นรูปกิ่งไม้ ดอกไม้ มีเทพพนมครึ่งองค์อยู่ตรงกลาง ปิดทองประดับกระจก บานประตูหน้าต่างภายในเขียนลายฮ่อ หรือลายโต๊ะจีน หลังคามุงกระเบื้องประดับช่อฟ้า ใบระกา ภายนอกอาคารเขียนลายรดน้ำรูปนาคดั้นเมฆ บานประตูกลางด้านนอกเขียนรูปเซี่ยวกางเหยียบนาคถือพัดแฉก เพดานสีแดงเขียนรูปนาคลายฉลุปิดทอง ภายในมีจิตรกรรมฝาผนัง ช่วงหน้าพระประธานระดับหน้าต่างเขียนภาพแผนที่วัดชิโนรส แผนที่คลอง แม่น้ำ และแผนที่พระบรมมหาราชวัง
มีพระประธานคือ พระพุทธชินสีห์วรมงคลมุนี ซึ่งได้รับพระราชทานนามจากพระบาทสมเด็จพระมหาภูมิพลอดุลยเดชมหาราช บรมนาถบพิตร เป็นพระพุทธรูปหล่อ ปางมารวิชัย หน้าตักกว้าง 3 ศอก 4 นิ้ว สูงตลอดยอดพระรัศมี 1 วา 5 นิ้ว มีพระอัครสาวกซ้ายขวาข้างละองค์ สูง 2 ศอก 1 คืบ 9 นิ้ว เท่ากันทั้งสององค์ รัชกาลที่ 9 ยังโปรดให้ปั้นพระมหาพิชัยมงกุฎ ลงรักปิดทองไว้เหนือซุ้มเรือนแก้ว หลังพระประธาน เพื่อเป็นการรำลึกถึงสมเด็จพระมหาสมณเจ้า กรมพระปรมานุชิตชิโนรส
พระวิหาร 4 ทิศ หรือวิหารคด ทิศละ 2 หลัง รวม 8 หลัง เป็นอาคารทรงไทย ก่ออิฐถือปูน ไม่มีช่อฟ้าใบระกา ปัจจุบันเหลือเพียง 2 หลัง มีพระเจดีย์คู่องค์ใหญ่ ก่ออิฐถือปูน ฐานล่างย่อ 6 เหลี่ยม สูง 14 วา ฐานกว้าง 13 วา องค์พระเจดีย์ย่อมุม 5 เหลี่ยม เป็นพระเจดีย์ไม้สิบสอง มียักษ์แบก 18 ตน
ในวัดยังมีพระตำหนักสมเด็จพระมหาสมณเจ้า กรมพระปรมานุชิตชิโนรส กว้าง 11.40 เมตร ยาว 24.90 เมตร พระบาทสมเด็จพระจอมเกล้าเจ้าอยู่หัวทรงสร้างถวาย
Megerlina
Megerlina เป็นสกุลของแบรคิโอพอดที่อยู่ในวงศ์ Kraussinidae.
สปีชีส์ของสกุลนี้พบในออสเตรเลีย อัฟริกาใต้
สปีชีส์ในสกุล ได้แก่:
อาร์ต ตัวแม่งงงงงง
อาร์ต ตัวแม่งงงงงง (The Square) เป็นภาพยนตร์ดราม่าตลกเสียดสีจากประเทศสวีเดน ออกฉายครั้งแรกเมื่อปี 2017 เขียนบทและกำกับโดย Ruben Östlund นำแสดงโดย Claes Bang, Elisabeth Moss, Dominic West และ Terry Notary เป็นเรื่องราวเกี่ยวกับการประชาสัมพันธ์งานศิลปะ art installation และส่วนหนึ่งได้รับแรงบันดาลใจจากงาน installation ที่ Östlund และ Kalle Boman (โปรดิวเซอร์) ได้เคยสร้าง
Arfaka
Arfaka เป็นสกุลของมวนที่อยู่ในวงศ์ Cicadidae
สปีชีส์ในสกุลนี้ ได้แก่:
ยุวชนทหาร
ยุวชนทหาร (อักษรย่อ: ยวท.) คือ เยาวชนที่ได้รับการฝึกวิชาทหารขึ้นในช่วงระหว่าง พ.ศ. 2477 - 2490 เนื่องจากรัฐบาลไทยสมัยจอมพล ป.พิบูลสงครามมีนโยบายพื้นฟูการฝึกวิชาทหารให้แก่ประชาชน ดำเนินการโดยกรมยุวชนทหาร กระทรวงกลาโหม (ณ ปี พ.ศ. 2481 ต่อมาได้ยกฐานะขึ้นเป็นกรมเตรียมการทหารในปี พ.ศ. 2484)
ประวัติ
เมื่อกิจการเสือป่าได้ทรุดโทรมลง แต่ไม่ได้หมายความว่าหลักการสำคัญได้สลายลงไปด้วย เหตุการณ์ในยุโรปประมาณปี พ.ศ. 2475 กำลังผันผวนอยู่นั้น รัฐได้คำนึงว่า ทหารกองหนุนมีจำนวนมาก แต่ขาดตัวผู้บัญชาการในตำแหน่งผบ.หมวด (กองหนุน) จึงได้คิดจัดตั้ง กรมยุวชนทหารขึ้น ซึ่งกรมนี้ปรารถนาจะให้กรมนี้เป็นเครื่องจักรผลิตนายทหารชั้น ผบ.หมวด ดังนั้นในเดือนมิถุนายน พ.ศ. 2478 กระทรวงกลาโหมได้เริ่มมีการฝึกวิชาทหารให้แก่นักเรียน โดยกำหนดความมุ่งหมายไว้ในระเบียบทหารบก ที่ 1/7742 ว่าด้วยนักเรียนที่จะเข้ารับการฝึกวิชาทหารดังนี้
"ด้วยทางราชการทหารได้พิจารณาความผันแปรเหตุการณ์ขอ๗งโลกปัจจุบัน (พ.ศ. 2478) รู้สึกเป็นที่แน่ใจว่าอย่างไรเสียก็ต้องเกิดสงครามขึ้นอีก รูปของสงครามคราวต่อไปจะร้ายแรงกว่าที่แล้วๆมาเป็นอันมาก เพราะด้วยความเจริญแห่งอาวุธและวิทยาศาสตร์ที่ใช้ในการประหัตประหารกัน จะมิใช่ทหารรบกันเท่านั้น จะต้องเป็นชาติต่อชาติรบกัน คือผู้คนในชาติหนึ่ง ทั้งผู้หญิง คนแก่ เด็ก จะต้องอยู่ในสนามรบพร้อมกัน เพราะเมื่อเกิดสงครามขึ้น เครื่องบินรบอีกฝ่ายหนึ่งจะพยายามเอาลูกระเบิดต่างๆมาทิ้งไว้ในที่ทั่วๆไป เพราะฉะนั้น จึงมีความจำเป็นโดยแท้ที่เราทั้งหลายทุกคนต้องเตรียมตัวหัดการรบไว้ให้พร้อม ถ้าชาติใดข่มเหง เราทุกคนในชาติจักได้ช่วยกันสู้รบอย่างเต็มที่ คือพวกเราต้องเป็นทหารของชาติ ทุกคนทั้งแผ่นดินนั่นเอง"
กระทรวงกลาโหมผู้ซึ่งเป็นผู้รับผิดชอบดำเนินการเห็นว่าในชั้นนี้จะเริ่มฝึกอบรมวิชาการรบแก่กุลบุตรก่อน
หลักเกณฑ์เข้ารับการฝึกวิชาทหารเพื่อเป็นยุวชนทหาร มีดังนี้
หน่วยฝึกยุวชนทหารครั้งแรกของประเทศไทย มี 315 นาย อยู่ในความอำนวยการของมณฑลทหารบกที่ 1 ต่อมาได้ขยายกว้างขวางออกไปจนถึงต่างจังหวัด
'''พ.ศ. 2479''' ยกฐานะขึ้นเป็นแผนกฝึกที่ 6 กรมจเรทหารบก ขยายการฝึกออกไปจนถึงต่างจังหวัด
'''พ.ศ. 2480''' ขยายชั้นเรียนถึงชั้น 1,2 และ 3 มีจำนวนประมาณ 3,000 นาย
'''พ.ศ. 2481''' ยกฐานะแผนกฝึกที่ 6 กรมจเรทหารบก ขึ้นเป็น "กรมยุวชนทหารบก" มีจำนวนประมาณ 10,000 นาย (กรุงเทพฯและต่างจังหวัด) แบ่งเป็น 4 แผนก ดังนี้
และยังมียุวชนเหล่าพิเศษ เช่น เหล่าทหารปืนใหญ่ ทหารช่าง ทหารสื่อสาร ฯลฯ อีกด้วย
'''พ.ศ. 2484''' กรมยุวชนทหารบก เปลี่ยนชื่อใหม่เป็น "กรมเตรียมการทหาร" ด้วยความมุ่งหมายที่จะขยายการให้ความรู้ทางวิชาการทหารแก่ประชาชน ซึ่งตรงกับสมัยสงครามโลกครั้งที่ 2 นั้น กรมเตรียมการทหารได้รวบรวมกำลังยุวชนทหารทุกประเภททุกเหล่าบรรจุตามอัตราสงคราม 3 กองพล (27 กองพัน) พร้อมด้วยผู้บังคับบัญชา เตรียมการที่จะปฏิบัติการรบร่วมกับกองพันได้
'''พ.ศ. 2485-2486''' การฝึกยุวชนทหารได้เจริญก้าวหน้าไปมาก ได้มีการตราพระราชบัญญัติยุวชนแห่งชาติ พุทธศักราช 2486 เพื่อกำหนดโครงสร้างทางการปกครอง บทบาท หน้าที่และอำนวยการฝึกให้เป็นรูปธรรมมากยิ่งขึ้น
'''พ.ศ. 2490''' ภายหลังสงครามโลกครั้งที่ 2 ยุติลงได้ 2 ปี การฝึก "ยุวชนทหาร" ได้ถูกยกเลิกตามพระราชบัญญัติยกเลิกพระราชบัญญัติยุวชนแห่งชาติ พุทธศักราช 2490 อย่างไรก็ตาม ความจำเป็นในด้านการเตรียมกำลังสำรองสำหรับประเทศยังคงมีอยู่ จึงได้มีการจัดตั้งกรมการรักษาดินแดนในปี พ.ศ. 2491 ขึ้นเพื่อทำการฝึกนักศึกษาวิชาทหารเป็นกำลังสำรองทดแทนยุวชนทหารสืบต่อมา
เพลงประจำเหล่า
ยุวชนทหารมีเพลงประจำเหล่าชื่อว่า "มาร์ชยุวชนทหาร" ประพันธ์คำร้องโดย พลตรี หลวงวิจิตรวาทการ (วิจิตร วิจิตรวาทการ) เมื่อราวพุทธทศวรรษที่ 2480
ธงประจำกอง
ยุวชนทหารมีธงประจำกองเช่นเดียวกับธงชัยเฉลิมพลของหน่วยทหารต่างๆ ปรากฏความในพระราชบัญญัติธง (ฉบับที่ 2) พ.ศ. 2481 ซึ่งแก้ไขเพิ่มเติมพระราชบัญญัติธง พ.ศ. 2479 ว่า ธงประจำกองยุวชนทหารมีอยู่ 2 ชนิด คือ
วีรกรรม
สงครามโลกครั้งที่ 2 เกิดขึ้นในยุโรปในช่วงกลางปี พ.ศ. 2482 สงครามได้ลุกลามออกไป มีประเทศต่างๆเข้าร่วมรบมากมาย จนกระทั่งญี่ปุ่นได้ลงนามเป็นพันธมิตรกับเยอรมนี และ อิตาลี ในวันที่ 27 กันยายน พ.ศ. 2483 ซึ่งทำให้ญี่ปุ่นเข้าร่วมสงครามโลกอย่างเต็มตัว ด้วยการยึดดินแดนที่เป็นอาณานิคมของชาติฝ่ายสัมพันธมิตร (สหรัฐอเมริกา อังกฤษ ฝรั่งเศส สหภาพโซเวียต และจีน) โดยชูนโยบาย เอเชียเพื่อชาวเอเชียเพื่อสร้างเอเชียให้เป็นหนึ่ง ซึ่งเรียกกันว่า สงครามมหาเอเชียบูรพาในตอนเช้าตรู่วันที่ '''8 ธันวาคม พ.ศ. 2484''' กองทัพญี่ปุ่นได้โจมตีฐานทัพเพิร์ลฮาเบอร์ของสหรัฐอเมริกา และส่งกองทัพไปโจมตีประเทศอื่นๆ ในแถบแปซิฟิก หมู่เกาะต่างๆของอินโดนีเซีย ทะเลจีนใต้ รวมถึงไทยด้วย ทำให้ญี่ปุ่นสามารถยึดครองเอเชียตะวันออกเฉียงใต้ได้ทั้งหมด
เวลา ประมาณ 23.00 น.บริเวณอ่าวชุมพร วันที่ 7 ธันวาคม พ.ศ. 2484 กองเรือรบญี่ปุ่นเผชิญพายุฝนทำให้กำหนดการบุกขึ้นฝั่งคลาดเคลื่อน รุ่งเช้า '''วันที่ 8 ธันวาคม พ.ศ. 2484''' ทหารญี่ปุ่นยกพลขึ้นบกที่จังหวัดชุมพร 2 จุด คือที่บ้านแหลมดิน และบ้านคอสน กองทหารญี่ปุ่นที่บ้านแหลมดินเป็นทัพหน้า จัดรูปขบวนมุ่งหน้าไปทางทิศตะวันตก เข้าสู่ถนนชุมพร ส่วนทหารญี่ปุ่นที่บ้านคอสนเคลื่อนทัพไปทางทิศใต้ ตามแนวชายฝั่ง และค่อยไปสมทบกับทัพหน้าที่สะพานท่านางสังข์ เพื่อเข้าสู่ตัวเมืองชุมพร หลวงจรูญประศาสน์ (จรูญ คชภูมิ)ข้าหลวงประจำจังหวัดชุมพรทราบข่าวการยกพลขึ้นบกของทหารญี่ปุ่นราว 6 นาฬิกา 30 นาที จึงสั่งให้ พ.ต.ต.หลวงจิตการุณราษฎร์ ผู้กำกับการตำรวจภูธร และร้อยเอก ถวิล นิยมเสน ผู้บังคับหน่วยฝึกยุวชนทหารที่ 52 จัดกำลังไปต้านทานกองทัพญี่ปุ่นที่จะเข้ามาทางปากน้ำชุมพร เวลา ประมาณ 7 นาฬิกา 15 นาที ร้อยเอก ถวิล นิยมเสน ได้เคลื่อนย้ายกำลังออกปฏิบัติการ โดยแบ่งกำลังออกเป็น 2 ส่วน
เมื่อไปถึงสะพานท่านางสังข์ก็ต้องหยุดเข้าสมทบกับกำลังตำรวจ ที่กำลังปะทะอยู่กับทหารญี่ปุ่นอยู่ก่อนแล้ว ร้อยเอกถวิลฯได้ขึ้นไปตรวจการณ์บนสะพาน ถูกข้าศึกยิงแต่ไม่เห็นตัวข้าศึก เพราะบริเวณนั้นเป็นป่าสลับสวนมะพร้าว และทุ่งนาป่าละเมาะ ข้าศึกก็พรางตัวอย่างดีด้วยกิ่งไม้ ใบไม้ ร้อยเอกถวิลฯ จึงรวมกำลังยุวชนทหารทั้งหมดข้ามสะพานไปฝั่งตรงข้าม โดยให้ยุวชนทหาร 3 นาย ที่ไม่มีปืนวิ่งกลับไปรับกระสุนเพิ่มเติมจากในเมือง ในการเคลื่อนที่ข้ามสะพานไปยึดพื้นที่ฝั่งตรงข้ามนั้น ร้อยเอกถวิลฯไ ด้สั่งให้ยุวชนทหารทุกนายติดดาบปลายปืนพร้อมที่จะเข้าตะลุมบอนกับทหารญี่ปุ่นทันที แต่โชคไม่ดีขณะที่ร้อยเอกถวิลฯ วิ่งนำยุวชนทหารอยู่นั้น ร้อยเอกถวิลฯ ได้ถูกข้าศึกยิงเข้าที่ซอกคอ กระสุนทะลุหลอดลมเสียชีวิตทันที ยุวชนทหารวัฒนา นิตยนารถ ได้รีบรายงานให้สิบเอกสำราญ ควรพันธ์ ทราบ สิบเอกสำราญฯ จึงปฏิบัติหน้าที่เป็นผู้ควบคุมยุวชนทหารแทน และได้สั่งให้ยิงต่อสู้ข้าศึกต่อไปอย่างเหนียวแน่น ทหารญี่ปุ่นได้เสริมกำลังเข้ามาเรื่อยๆ โดยพรางตัวด้วยกิ่งไม้ ใบไม้ ดูไกลๆ เหมือนป่าเคลื่อนที่เข้ามา ฝนก็ตกหนักตลอดเวลา ยุวชนทหารได้รับคำสั่งให้ยิงทันทีเมื่อเห็นกิ่งไม้ใบไม้ไหว ทำให้กองทัพญี่ปุ่นหยุดการบุกชั่วขณะหนึ่ง ได้ยินเสียงทหารญี่ปุ่นร้องเมื่อถูกยิงอย่างชัดเจน สิบเอกสำราญฯ เองก็ถูกยิงที่แขนขวา เนื้อขาดไปทั้งก้อนจนปืนหลุดจากมือ ยุวชนทหารละออ เหมาะพิชัย ได้เข้ามาปฐมพยาบาล พอปฐมพยาบาลเสร็จ สิบเอกสำราญฯเกิดหมดสติเพราะเสียเลือดจึงไม่สามารถบัญชาการการรบต่อไปได้ ยุวชนทหารมารุต ไทยถาวรจึงบัญชาการรบแทน มารุตได้สั่งให้กำลังพลยุวชนทหารต้องต่อสู้กับญี่ปุ่นโดยลำพังด้วยความรักชาติ ความกล้าหาญ การเสียสละเพื่อพิทักษ์แผ่นดินไทย การสู้รบได้ยื้อเยื้อจนกระทั่งรัฐบาลได้สั่งให้มีการหยุดยิงผ่านทางรถวิทยุกระจายเสียง
ชิโรอิชิ (เมือง)
ชิโรอิชิ (白石市 (Shiroishi-shi)) เป็นนครในจังหวัดมิยางิ ประเทศญี่ปุ่น ยกฐานะเป็นเทศบาลนครเมื่อวันที่ 1 เมษายน ค.ศ. 1954 มีขนาดพื้นที่ทั้งสิ้น 286.48 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 31,305 คน
ข้อริเริ่มเข็มขัดและเส้นทาง
ข้อริเริ่มเข็มขัดและเส้นทาง (Belt and Road Initiative) หรือเดิมเรียก หนึ่งเข็มขัด หนึ่งเส้นทาง (One Belt One Road; 一带一路) เป็นยุทธศาสตร์การพัฒนาทั่วโลกที่รัฐบาลจีนเริ่มใช้ในปี 2556 ซึ่งเกี่ยวข้องกับการพัฒนาและการลงทุนโครงสร้างพื้นฐานในประเทศและองค์การระหว่างประเทศเกือบ 70 แห่ง ถือเป็นศูนย์กลางของนโยบายต่างประเทศของสี จิ้นผิง เลขาธิการพรรคคอมมิวนิสต์จีน
"เข็มขัด" หมายถึง เส้นทางทางบกสำหรับการขนส่งทางถนนและราง เรียก "เข็มขัดเศรษฐกิจเส้นทางสายไหม" ส่วน "ถนน" หมายความถึง เส้นทางทะเล หรือเส้นทางสายไหมทางทะเลคริสต์ศตวรรษที่ 21 มีการบรรจุในรัฐธรรมนูญแห่งสาธารณรัฐประชาชนจีนในปี 2560
รัฐบาลจีนเรียกข้อริเริ่มนี้ว่าเป็น "การประมูลราคาเพื่อเสริมการเชื่อมถึงกันในภูมิภาคและรับอนาคตที่สว่างไสว" ผู้สังเกตการณ์บางคนมองว่าเป็นแผนการครองโลกของจีนสำหรับเครือข่ายการค้าทั่วโลกที่มีจีนเป็นศูนย์กลาง โครงการนี้มีวันที่แล้วเสร็จที่กำหนดไว้ในปี 2592 ซึ่งประจวบกับการครบรอบ 100 ปีการก่อตั้งสาธารณรัฐประชาชนจีน
ภาษาอาหรับซิรวาน
ภาษาอาหรับซิรวาน (Shirvani Arabic) เป็นสำเนียงของภาษาอาหรับที่เคยใช้พูดในบริเวณที่เป็นตอนกลางและตะวันตกเฉียงเหนือของอาเซอร์ไบจานในปัจจุบัน (ในสมัยก่อนเรียกซิรวาน) และดาเกสตาน (ทางภาคใต้ของรัสเซีย) ภาษาอาหรับที่ใช้พูดในบริเวณนี้เป็นผลมาจากการแผ่ขยายของศาสนาอิสลามมาจากเทือกเขาคอเคซัสใต้เมื่อราวพุทธศตวรรษที่ 13 ซึ่งทำให้มีชาวอาหรับเข้ามาตั้งหลักแหล่งทั้งเป็นกองทหาร พ่อค้าจากซีเรีย และแบกแดดซึ่งใช้ภาษาอาหรับเป็นภาษาราชการ ต่อมาบทบาทของภาษาอาหรับได้ลดลงเมื่อราวพุทธศตวรรษที่ 18 หลังจากกาหลิบเลื่อมอำนาจลง และถูกแทนที่ด้วยภาษาเปอร์เซีย ภาษาตัต และภาษาอาเซอรี กลุ่มของชาวอาหรับ (ส่วนใหญ่มาจากเยเมน) อพยพต่อไปเข้าสู่ทางใต้ของดาเกสตาน หลักฐานสุดท้ายที่บ่งบอกถึงการเหลืออยู่ของภาษาอาหรับซิรวาน อยู่ในงานเขียนของนักประวัติศาสตร์ชาวอาเซอรี Abbasgulu Bakikhanov ที่กล่าวว่าชาวอาหรับซิรวานพูดภาษาอาหรับที่เป็นสำเนียงต่างออกไป เมื่อ พ.ศ. 2383 ภาษาอาหรับยังคงใช้พูดในดาเกสตาน จนถึง พ.ศ. 2463 ในฐานะภาษาที่สองหรือสามในกลุ่มขุนนางโดยใช้ในวรรณคดี ภาษาเขียน และการเมือง
สิรินธรวัลลี
สิรินธรวัลลี หรือ สามสิบสองประดง พืชตระกูลเสี้ยว (Bauhinia ) เป็นหนึ่งในสมาชิกพืชวงศ์ถั่ว (Leguminosae-Caesalpinioideae ) สิรินธรวัลลีเป็นไม้เลื้อยเนื้อแข็งในสกุลชงโค วงศ์ถั่ว มีการกระจายพันธุ์ในเขตร้อนทั่วโลกกว่า 300 ชนิด กิ่งอ่อนมีขนสีน้ำตาลแดง เมื่อแก่ เปลือกเถาเรียบ บิดตามยาวเล็กน้อย เนื้อไม้เมื่อตัดตามขวาง สีน้ำตาลเข้มออกแดง มีลวดลายสีน้ำตาลอ่อนเป็นกลุ่มเหมือนกลีบดอกไม้ ดอกออกเป็นช่อสีน้ำตาล ออกดอกตลอดปี แต่ดอกจะบานมากในช่วงเดือนสิงหาคมถึงตุลาคม เป็นไม้ถิ่นเดียวในประเทศไทย  พบครั้งแรกโดย ดร.ชวลิต นิยมธรรม เมื่อ 20 กันยายน พ.ศ. 2538 ที่ภูทอกน้อย จากบริเวณป่าภูทอกน้อย​ อำเภอบุ่งคล้า​​ จังหวัดหนองคาย (ปัจจุบันอยู่ในเขตจังหวัดบึงกาฬ) ดอกสิรินธรวัลลี ดอกไม้ประจำจังหวัดบึงกาฬ ชื่อของพืชชนิดนี้ตั้งตามพระนามาภิไธยของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และตีพิมพ์โดย​ ศาสตราจารย์​ ไค ลาร์เซน​ (Kai Larsen)​ และอาจารย์สุพีร์​ ศักดิ์สุวรรณ ลาร์เซน​ (Supee Larsen)​ โดยทั้งสองท่านร่วมกับกรมป่าไม้ ขอพระราชทานพระราชานุญาต ใช้พระนามาภิไธยของสมเด็จพระเทพรัตนราชสุดาฯ สยามบรมราชกุมารี เพื่อเทิดพระนามพระองค์ท่านที่ทรงสนพระทัย และให้การสนับสนุนงานทางพฤกษศาสตร์ตลอดมา โดยใช้ชื่อ Bauhinia sirindhorniae  K.& S.S. Larsen หรือ สิรินธรวัลลี อันหมายถึง วัลยชาติแห่งองค์สมเด็จพระเทพฯ ในปี พ.ศ. 2540
ลักษณะทางพฤกษศาสตร์
สิรินธรวัลลีเป็นไม้เถาเนื้อแข็งขนาดใหญ่ในวงศ์ถั่ว เป็นไม้ถิ่นเดียวในประเทศไทย พบขึ้นกระจายตามป่าดิบแล้ง ทางภาคตะวันออกเฉียงเหนือ ลำต้น: กิ่งอ่อนมีขนสีน้ำตาลอมแดง กิ่งแก่ไม่มีขน กิ่งเกลี้ยงเรียบมีใบพัน ใบ: ใบเป็นลักษณะใบเดี่ยว เรียงสลับ รูปไข่จนเกือบกลม โดยใบอ่อนจะมีสีเขียวอ่อน และใบแก่มีสีเขียวแก่ ปลายใบฉีก ฐานใบรูปหัวใจ ขอบใบเรียบ ปลายใบพูมน มีขนบริเวณเส้นกลางใบ แผ่นของใบหนาคล้ายแผ่นหนัง ผิวใบด้านบนเข้มเป็นมัน เส้นใบข้างละ 9–11 เส้น จากโคนใบ ก้านใบยาว 2–7 เซนติเมตร ดอก: ออกดอกช่วงเดือนพฤษภาคม – กันยายน ดอกมีสีน้ำตาลแดงหรือสีส้มเข้ม ดอกออกเป็นช่อกระจุกที่ปลายกิ่ง แต่ละช่อมีดอกจำนวนมาก ดอกออกเป็นช่อ​ ดอกย่อยสีน้ำตาลหรือสีส้มแดง​ กลีบดอก​ 5 กลีบ ไม่สมมาตรและหลุดร่วงง่าย​ เกสรผู้​ 3 อัน​ ดอกตูมรี ช่อดอกยาวได้ถึงประมาณ 15 เซนติเมตร ดอกบานเส้นผ่านศูนย์กลาง 2 – 3 เซนติเมตร
สรรพคุณทางยา
ตำรายาไทย:
เนื้อไม้: ใช้รักษาอาการประดงที่เกิดจากระบบโลหิตในร่างกายชนิดต่าง ๆ รวมเรียกว่า ประดงทั้งสามสิบสองประการ อาการโดยรวมคือเป็นเม็ด ผื่นคัน ปวดแสบปวดร้อน แก้น้ำเหลืองเสีย แก้ลมพิษ หรือภูมิแพ้ต่าง ๆ
ผลอ่อน: ขับปัสสาวะ แก้โรคหนองใน กามโรค ขับพยาธิในเด็ก ทำให้แท้งได้
ใบ: เป็นยาขับพยาธิ
ลำต้นและรากแห้ง: ทารักษาอาการฝีและหนอง
เนื้อไม้: เนื้อไม้ของสิรินธรวัลลีใช้รักษาโรคที่ในตำรายาโบราณเรียกว่า ประดงทั้งสามสิบสองประการ อาการโดยรวมคือเป็นเม็ด ผื่นคัน ปวดแสบปวดร้อน แก้น้ำเหลืองเสีย แก้ลมพิษ หรือภูมิแพ้ต่าง ๆ ในจังหวัดมุกดาหารใช้แก้โรคประดง บำรุงกำลัง
ประโยชน์
สิรินธรวัลลีมีลำต้นเป็นเถาเลื้อยหนา และแตกใบดก จึงปลูกเพื่อทำซุ้มสำหรับเป็นร่มเงาบังแดด ส่วนดอกสิรินธรวัลลีออกดอกเป็นช่อใหญ่ ตัวดอกมีสีน้ำตาลแดงสวยงาม จึงใช้ปลูกเพื่อเป็นไม้ประดับตามบ้านเรือนและสถานที่ต่าง ๆ เพื่อความสวยงาม
นิคมอุตสาหกรรมมาบตาพุด
นิคมอุตสาหกรรมมาบตาพุด (Map Ta Phut Industrial Estate) เป็นนิคมอุตสาหกรรมขนาดใหญ่ในเทศบาลเมืองมาบตาพุด จังหวัดระยอง ประเทศไทย ซึ่งเป็นส่วนหนึ่งของเขตเศรษฐกิจชายฝั่งทะเลภาคตะวันออกของประเทศไทย โดยเป็นนิคมอุตสาหกรรมที่ใหญ่ที่สุดของประเทศและเป็นศูนย์กลางอุตสาหกรรมปิโตรเคมีที่ใหญ่เป็นอันดับแปดของโลก นิคมอุตสาหกรรมนี้เปิดดำเนินการใน พ.ศ. 2533 และบริหารงานโดยการนิคมอุตสาหกรรมแห่งประเทศไทย ซึ่งเป็นรัฐวิสาหกิจในสังกัดกระทรวงอุตสาหกรรม
มาบตาพุดประกอบด้วยนิคมอุตสาหกรรม 5 แห่ง, ท่าเรือน้ำลึก 1 แห่ง และโรงงาน 151 แห่ง รวมถึงโรงงานปิโตรเคมี, โรงกลั่นน้ำมัน, โรงไฟฟ้าถ่านหิน ตลอดจนโรงงานผลิตเหล็กและเหล็กกล้า โดยมีพื้นที่ 166 ตารางกิโลเมตร อนึ่ง พื้นที่นี้มีชุมชนเกษตรกรรมและที่อยู่อาศัยประมาณ 30 แห่ง ซึ่งมีผู้อยู่อาศัยมากกว่า 49,000 คน
ปัญหาสิ่งแวดล้อม
สถาบันทรัพยากรโลกระบุว่า "มาบตาพุดเป็นหนึ่งในพื้นที่ที่มีพิษร้ายแรงที่สุดในประเทศไทย โดยมีประวัติมลพิษทางอากาศและทางน้ำ, อุบัติเหตุทางอุตสาหกรรม, การทิ้งขยะอันตรายอย่างผิดกฎหมาย ตลอดจนผลกระทบต่อสุขภาพที่เกี่ยวข้องกับมลภาวะ เช่น มะเร็ง และพิการแต่กำเนิด”
ใน พ.ศ. 2550 ชุมชน 11 ชุมชนในเขตมาบตาพุดได้ยื่นฟ้องคณะกรรมการสิ่งแวดล้อมแห่งชาติ (สวล.) โดยกล่าวหาว่าคณะกรรมการกำหนดมาบตาพุดและบริเวณใกล้เคียงเป็นเขตควบคุมมลพิษอย่างไม่เหมาะสม องค์การชุมชนได้ยื่นฟ้องต่อคณะกรรมการสิ่งแวดล้อมแห่งชาติและกระทรวงอื่น ๆ ของไทยอีกแปดแห่ง คดีนี้บริหารจัดการโดยเครือข่ายประชาชนภาคตะวันออก โดยเน้นไปที่ความล้มเหลวในการปฏิบัติตามขั้นตอนที่กำหนด รวมถึงการประเมินผลกระทบด้านสิ่งแวดล้อมและสุขภาพ ก่อนที่จะออกใบอนุญาตให้แก่โครงการอุตสาหกรรมใหม่ 76 โครงการ กระทั่งใน พ.ศ. 2552 ศาลปกครองสูงสุดได้พิพากษาระงับการพัฒนาโครงการ 65 โครงการในนิคมฯ มูลค่าประมาณ 8 พันล้านดอลลาร์สหรัฐ เนื่องจากการประเมินผลกระทบด้านสุขภาพไม่เพียงพอ และอนุญาตให้ 11 โครงการดำเนินการต่อไป แต่แล้วในที่สุด 74 โครงการจาก 76 โครงการที่โต้แย้งได้รับอนุญาตให้ดำเนินการต่อ
ณัฐณิชา ใจแสน
ณัฏฐณิชา ใจแสน เป็นนักกีฬาวอลเลย์บอลหญิงทีมชาติไทย ผู้ทำหน้าที่ในตำแหน่งตัวเซต ปัจจุบันเล่นให้กับไดมอนด์ฟู้ด
เนอแวร์
เนอแวร์ (Nevers) เป็นเมืองจังหวัดเนียฟวร์ในแคว้นบูร์กอญในประเทศฝรั่งเศส จังหวัดเนอแวร์ตั้งอยู่ทางตอนกลางของฝรั่งเศสราว 260 กิโลเมตรทางใต้ตะวันออกเฉียงใต้ของปารีส
สถานที่สำคัญและน่าสนใจของเนอแวร์ได้แก่ จัตุรัสสาธารณรัฐและมหาวิหารเนอแวร์
เครือขยัน
เครือขยัน หรือย่านางแดง เป็นไม้เลื้อยในสกุลชงโค และวงศ์ถั่ว จัดเป็นพืชถิ่นเดียวในประเทศไทย เป็นไม้เถาเนื้อแข็ง เปลือกรากขรุขระมีสีน้ำตาลเข้มถึงดำ มีรอยบากตามขวางเล็กๆทั่วไป  เนื้อไม้ภายในรากสีน้ำตาลแดง เถาแบน มีร่องตรงกลาง เปลือกสีออกเทาน้ำตาล เมื่อแก่เถากลม สีน้ำตาลแดง  ใบรูปไข่แกมขอบขนาน ผิวใบมัน สีเขียวเข้ม ปลายใบเว้าตื้น กึ่งเรียวแหลมถึงมีติ่งหนาม โคนใบกลมถึงรูปหัวใจตื้น ขอบใบเรียบ ผิวเกลี้ยงทั้งสองด้าน
ในทางยาสมุนไพรมีฤทธิ์แก้ท้องเสีย ฝาดสมาน ใช้ ใบ เถา และราก เป็นยาเช่นเดียวกับย่านางแต่มีฤทธิ์แรงกว่า ใช้ถอนพิษยาเมา ยาเบื่อ ยาสั่ง แก้ไข้พิษทั้งปวง ขับพิษโลหิตและน้ำเหลือง แก้ท้องผูก ใช้ฝนกับน้ำ หรือต้มน้ำดื่ม ในภาคตะวันออกเฉียงเหนือ ใช้เป็นส่วนผสมของยาบำรุงโลหิต สำหรับสตรีหลังคลอด ขณะอยู่ไฟ ช่วยให้มดลูกเข้าอู่เร็วขึ้น
นิกซ์ (ดาวบริวาร)
นิกซ์ เป็นดาวบริวารของดาวพลูโต ถูกค้นพบร่วมกับไฮดรา เมื่อเดือนมิถุนายน พ.ศ. 2548 มีแผนจะส่งยานอวกาศไปเยือนนิกซ์ร่วมกับดาวพลูโตในภารกิจนิวฮอไรซอนส์ในเดือนกรกฎาคม พ.ศ. 2558
Neoancistrocrania
Neoancistrocrania เป็นสกุลของแบรคิโอพอดที่อยู่ในวงศ์ Craniidae มีเพียงสปีชีส์เดียวคือ Neoancistrocrania norfolki.
สปีชีส์นี้พบได้ในบริเวณใกล้ทางตะวันออกของออสเตรเลีย
แคว้นสเวียร์ดลอฟสค์
แคว้นสเวียร์ดลอฟสค์ (Свердло́вская о́бласть) เป็นแคว้นหนึ่งของสหพันธรัฐรัสเซีย ตั้งอยู่ในเขตสหพันธ์ยูรัล มีเมืองเยคาเตรินบุร์กเดิมชื่อสเวียร์ดลอฟสค์ เป็นเมืองศูนย์กลางการปกครองและการค้า มีประชากรทั้งหมด 4,297,747 คน (ในปี ค.ศ. 2010).
องค์การบริหารส่วนตำบลสองห้อง
(การใช้งาน)ทั่วไปองค์การบริหารส่วนตำบลสองห้อง อาจหมายถึง
หรืออาจหมายถึง
องค์การบริหารส่วนตำบลกระสัง
องค์การบริหารส่วนตำบลกระสัง อาจหมายถึง
ยาไอซ์
ยาไอซ์ เป็นสารเสพติดในกลุ่มแอมเฟตามีน อนุพันธ์หนึ่งของยาบ้า จัดเป็นยาเสพติดที่ออกฤทธิ์ต่อจิตและประสาทประเภทที่ 1 ตามพระราชบัญญัติยาเสพติดให้โทษ พ.ศ. 2522
ประวัติ
แอมเฟตามีน เป็นสารที่ถูกสังเคราะห์ขึ้นมาในปี ค.ศ. 1887 โดย นักวิทยาศาสตร์ชาวเยอรมันชื่อ เอเดเลียโน (Edeleno) ในรูปของแอมเฟตามีนซัลเฟต (Amphetamine Sulphate) ต่อมาในปี ค.ศ. 1888 นักวิทยาศาสตร์ชาวญี่ปุ่น ก็สามารถ สังเคราะห์อนุพันธ์ของแอมเฟตามีนได้อีกตัวหนึ่งคือ เมแทมเฟตามีน (Methamphetamine) ซึ่งมีผลต่อระบบ ประสาทส่วนกลางได้รุนแรงกว่า
ในอดีตที่ ประเทศสหรัฐอเมริกาแอมเฟตามีนถูก ใช้เป็นยารักษาโรคหลายชนิด ที่นิยมแพร่หลายเป็นยาดมแก้หวัด คัดจมูก ชื่อยาเบนซีดรีน (Ben zedrine) มีไส้กระดาษชุบด้วยน้ำยาบรรจุไว้ใน หลอดให้สูดดม แต่ก็มีผู้นำมาใช้ในทางที่ผิดเพื่อกระตุ้นร่างกาย และลดความอ้วน โดยนำไส้กระดาษซับมาจุ่มน้ำเพื่อละลายตัวยา แล้วนำมาใช้กินแทน ต่อมามีการผลิตแอมเฟตามีนอยู่มาในรูปยาเม็ดใช้กันอย่างแพร่หลายจนกลายเป็นยาสามัญประจำบ้าน ไม่ต้องมีใบสั่งยาก็ซื้อหามาใช้ได้ ในขณะนั้นมีการโฆษณาสรรพคุณของ แอมเฟตามีนว่าสามารถรักษาโรคได้ถึง 39 โรค เช่น โรคจิต โรคประสาท โรคซึมเศร้า โรคปวดศีรษะ เป็นต้นโดยไม่ได้ตระหนักถึงฤทธิ์ของยาที่ทำให้เสพติดกันมากนัก และมีประชาชนจำนวนมากที่นำมาใช้ในทางที่ผิด ในปี ค.ศ. 1939 สำนักงานคณะกรรมการ อาหารและยาของสหรัฐอเมริกาประกาศให้ยาจำพวกแอมเฟตามีนเป็นยาควบคุมซึ่งต้องมีใบสั่งยาจากแพทย์จึงจะซื้อได้ ทำให้การใช้ยาชนิดนี้ลดน้อยลงจากท้องตลาด และเริ่มมีการผลิตและจำหน่ายผิดกฎหมายอย่างแพร่หลาย และได้เข้ามาแพร่ระบาดในประเทศไทย ในช่วงปี ค.ศ. 1967
ลักษณะของเม็ดยา
ยาไอซ์เป็นผลึกใสคล้ายก้อนน้ำแข็ง จึงเป็นที่มาของชื่อยาไอซ์ ความบริสุทธิ์ของยาค่อนข้างสูง ออกฤทธิ์แรงกว่ายาบ้ามากจึงมีคนเรียกว่ายาไอซ์' ในขณะที่ต่างประเทศมักนิยมเรียกว่า Crystal Meth
การออกฤทธิ์
การออกฤทธิ์ต่อร่างกาย การออกฤทธิ์ของแอมเฟตามีนจะส่งผลต่อระบบประสาทส่วนกลาง ซึ่งทำหน้าที่เก็บความจำความคิดและควบคุมการทำงานของอวัยวะต่าง ๆ เช่นการเคลื่อนไหว การทรงตัว การถ่ายทอดความรู้สึกทำให้ตื่นตัว เคลิบเคลิ้ม ร่าเริง ไม่เหนื่อย ไม่ง่วง ตาแข็ง นอนไม่หลับคล้ายเป็นยาเพิ่มพลัง มีผลต่อระบบหัวใจและหลอดเลือดกระตุ้นหัวใจทำให้เกิดอาการใจสั่น การไหลเวียนเลือดล้มเหลว เจ็บหน้าอกกระทบต่อทางเดินหายใจ จังหวะการหายใจไม่ปกติ มีผลต่อระบบการเดินอาหาร ปากแห้ง เบื่ออาหาร ไม่หิว คลื่นไส้ อาเจียน ท้องเสียและส่งผลต่อพฤติกรรมทางเพศ ซึ่งเมื่อเสพติดยาแล้วจะส่งผลให้สมรรถภาพทางเพศลดลง แต่ในผู้ใช้ไอซ์บางกลุ่มก็มักเสพเพื่อกระตุ้นอารมณ์ทางเพศหรือเพิ่มอรรถรสในการร่วมเพศ ทำให้ร่วมเพศได้นานขึ้นบางรายเสพแล้วมีความต้องการทางเพศสูง จึงมักเป็นที่นิยมในกลุ่มสาวไซด์ไลน์ แต่ต้องใช้ยาในปริมาณที่พอดี ในกลุ่มผู้เสพที่มีอายุในข่วงวัยทำงานพบมากที่ใช้ไอซ์เป็นประจำแต่สามารถควบคุมปริมาณการเสพได้จึงใช้แอมเฟตามีนให้เป็นประโยชน์ได้ในชีวิตประจำวันทุกวัน เสพในขนาดที่ไม่สูงนักจะทำให้ผู้ใช้รู้สึกสบายใจ กระปรี้กระเปร่า สมองปรอดโปร่ง คิดงานหรือสร้างสรรค์งานได้อย่างอัจฉริยะ ไม่ง่วงเหงา หาวนอนแต่หากใช้เป็นประจำและในปริมาณที่มากจะทำให้เกิดอันตรายเพราะเสมือนร่างกายจะถูกใช้งานหนัก ไม่มีเวลาพักผ่อน สุขภาพของผู้ใช้ยาจะทรุดโทรมและเมื่อมีการเพิ่มขนาดและความถี่ในการใช้ยามากขึ้น ที่สุดจะส่งผลกระทบต่อระบบประสาท เกิดอาการทางจิต พฤติกรรมเปลี่ยนไปในทางก้าวร้าว หงุดหงิด ขาดเหตุผลหลงผิด ประสาทหลอน ความจำเสื่อม กล้ามเนื้อกระตุก มีการเคลื่อนไหวมากขึ้น อารมณ์เปลี่ยนแปลงง่ายถึงกับเพ้อคลั่งและหากใช้ยาในปริมาณที่สูงมาก อาจทำให้ชักและหมดสติได้การใช้ยาที่จะก่อให้เกิดการติดยาจะมีการใช้ยาเป็นประจำ และต้องเพิ่มปริมาณขึ้นเรื่อย ๆ เพราะมีการทนทานต่อยา (Tolerance) ต้องการยาในปริมาณที่มากขึ้นเรื่อย ๆ ทั้งทางจิตใจและร่างกายการพึ่งพาทางจิต (Dependence) เกี่ยวข้องกับอารมณ์ ทำให้ต้องการยาอยู่เรื่อย ๆ เมื่อหยุดใช้ยาทันทีจะมีอาการขาดยา (Withdrawal) จะแสดงอาการอ่อนเพลียมาก ง่วงนอนจัด ปวดกล้ามเนื้ออย่างรุนแรง หิวจัด ความคิดสับสนวกวน หงุดหงิด หลังจากหยุดยาอาจเกิดอาการสะท้อนกลับ (Rebound Phenomene) ของอารมณ์จากตื่นตัว ร่าเริง จะเป็นซึมเศร้าและถึงขั้นฆ่าตัวตายได้ซึ่งก็จะส่งผลกระทบไปรอบด้านทั้งทางตรงและทางอ้อม
แอมเฟตามีนที่เป็นส่วนประกอบของยาบ้า สามารถ เสพเข้าสู่ ร่างกายทั้งการรับประทาน ฉีดเข้าเส้นเลือด และสูดดมไอ แต่การออกฤทธิ์และความรุนแรงจะแตกต่างกัน หากใช้โดยวิธีรับประทานกว่ายาจะผ่านกระเพาะอาหาร เข้าสู่กระแสเลือดแล้วไปออกฤทธิ์ที่สมองต้องใช้ระยะเวลาประมาณ 20-30 นาที และยาบางส่วนจะถูกทำลายที่กระเพาะอาหารและที่ตับ ทำให้ความรุนแรงของยาลดน้อยลง การฉีดเข้าเส้นเลือด และการสูบไอ ฤทธิ์ของยาจะผ่านเข้าสู่สมองเร็วมากในระยะเวลาไม่กี่วินาที ทำให้ผู้เสพเกิดอาการกระชุ่มกระชวย และมีความสุข (Euphoria) ทันที เป็นเหตุให้ผู้เสพติดใจในฤทธิ์ของยาอย่างรวดเร็ว ยาบ้าจะออกฤทธิ์อยู่ในร่างกายประมาณ 1 วัน ขึ้นอยู่กับปริมาณการขับถ่ายออกจากร่างกาย การขับจะเร็วกว่าเมื่อปัสสาวะเป็นกรด ดังนั้นการ รักษาผู้ที่มีอาการจากฤทธิ์ยาบ้า เราจึงให้วิตามินซี หรือสารอื่นๆ ที่ทำให้ปัสสาวะเป็นกรด เพื่อเร่งการขับถ่ายทางปัสสาวะ
การนำไปใช้
ละลายน้ำแล้วฉีดเข้าเส้นเลือด บางคนนำไปเผาไฟแล้วสูดดมควันเหมือนการเสพยาบ้า ยาตัวนี้ทำให้อารมณ์เคลิบเคลิ้มสนุกสนานสดชื่นกระปรี้กระเปร่า ทำให้ติดได้ง่ายกว่า และมีอันตรายต่อร่างกาย อารมณ์และสังคมของผู้เสพมากกว่ายากลุ่มแอมเฟตามีนอื่นๆ ไม่ได้มีแพร่หลายกันทั่วไปเนื่องจากหายากและราคาค่อนข้างแพง มักจะใช้กันในสังคมไฮโซ นายนันท์ชัตสัณห์ สกุลพงศ์ นักจิตวิทยา ศูนย์บำบัดจังหวัดเชียงใหม่ ให้ข้อมูลว่า ยาไอซ์จะใช้เหมือนกับยากลุ่มยาบ้าอื่นๆ คือ สูดดม กลืนหรือสอดใส่ทวารหรืออาจใช้วิธีการสูบหรือฉีด ซึ่งผลจากยาจะรวดเร็วกว่า ผลกระทบของยาไอซ์จะแตกต่างกันไปในแต่ละคน ขึ้นอยู่กับขนาดร่างกาย น้ำหนัก ปริมาณและวิธีการใช้ยาเสพติด
ผลของยาไอซ์ที่มีต่อร่างกาย
รูม่านตาขยาย เหงื่อออกมาก การมองเห็นพร่ามัว วิงเวียน ร่างกายซูบผอม ริมฝีปากแห้ง ความดันโลหิตสูงขึ้น อัตราการหายใจสูงขึ้น อุณหภูมิร่างกายสูงขึ้น ปวดหัวอย่างรุนแรง อัตราการเต้นของหัวใจเร็วขึ้นและผิดปกติ มือและนิ้วสั่น คลื่นไส้อาเจียน ที่สำคัญคือมีภาวะผิดปกติเสียหายอย่างถาวรของเส้นโลหิตในสมอง โดยเฉพาะอย่างยิ่งผู้ที่ใช้ในปริมาณสูง หรืออาจจะช็อกหมดสติไปได้
ผู้ใช้ยาไอซ์เป็นระยะเวลานาน
ผู้ใช้ยาไอซ์เป็นระยะเวลานานจะมีคือ มีอาการซึมเศร้ารุนแรง ลดความอยากอาหารและน้ำหนักลดอย่างรวดเร็ว หวาดระแวง ย้ำคิดย้ำทำ มีความผิดปกติของปอดและไต ซึ่งอาจถึงตายได้ ประสาทหลอน มีปัญหาเกี่ยวกับฟัน มีโรคต่างๆ เกี่ยวกับหัวใจ นอกจากนั้นการฉีดยาไอซ์เข้าทางเลือดทำให้ผู้ใช้มีความเสี่ยงสูงต่อการติดเชื้อไวรัสทางกระแสเลือด เช่น ตับอักเสบ B และ C โดยเฉพาะอย่างยิ่งถ้ามีการใช้อุปกรณ์ฉีดยาร่วมกัน
ยุทธการที่ถนน 42
ยุทธการที่ถนน 42 (27 พฤษภาคม ค.ศ. 1941) เป็นการสู้รบในช่วงสงครามโลกครั้งที่สองบนเกาะครีตของประเทศกรีซ นาซีเยอรมนีได้เปิดฉากในการโดดร่มเข้าบุกครองเกาะครีต สัปดาห์ต่อมา ภายหลังจากกองทัพบริติซและเครือจักรภพที่เป็นฝ่ายป้องกันเกาะได้ถูกบีบบังคับให้ถอนกำลังไปยังชาเนีย(Chania) กองกำลังหลายหน่วยที่ไม่แข็งแกร่งของกองพันทหารราบของออสเตรียและนิวซีแลนด์ได้ก่อตั้งแนวป้องกันตามถนนระหว่างฮาเนียและ Tsikslaria (Tsikalarion) ทางด้านตะวันออกเฉียงใต้ของชาเนีย จัดตั้งเป็นกองหลังสำหรับกองกำลังทหารที่ได้ล่าถอยออกไปแล้ว เมื่อวันที่ 27 พฤษภาคม กองพันทหารเยอรมันได้รุกไปยังถนน ฝ่ายป้องกันแอนแซก (ออสเตรียและนิวซีแลนด์) ได้ทำการเข้าจู่โจมกองกำลังทหารเยอรมันด้วยดาบปลายปืนที่ก่อให้เกิดการบาดเจ็ยล้มตายอย่างหนัก ซึ่งได้ถูกบังคับให้พวกเขาถอนกำลังและการยับยั้งการรุกของเยอรมันได้แค่เพียงระยะเวลาอันสั้น